Metsäkaalikoi

Metsäkaalikoi (Rhigognostis schmaltzella) on kaalikoiden heimoon kuuluva, aikuisena talvehtiva pieni perhoslaji. Sitä tapaa usein sisätiloista varhain keväällä.

 Koko ja ulkonäkö 
Metsäkaalikoi on pieni, kirjava perhoslaji. Etusiipien pohjaväri on ruskea. Siiven etureuna ja kärkiosa ovat takareunaa vaaleampia, ja etureunassa on kaksi tummanruskeaa täplää. Siiven kärjessä on yksi tai useampi, joskus epäselvästi erottuva tumma täplä. Siiven takareunassa on vaaleanharmaa, sahanterämäinen viiru, joka joskus rajaa siiven takareunaan kaksi vaaleanharmaata, kolmiomaista täplää, joiden keskiosa on tummempi tai jatkuu yhtenäisenä koko siiven mitan. Viirun ja siiven takareunan välinen alue on yleensä muuta siipeä vaaleampi. Takasiivet ovat vaaleanharmaat, kärkiosasta hieman tummemmat. Raajat ovat tummat ja niissä on lukuisia vaaleita poikkiraitoja. Siipiväli on 17–22 mm.http://www2.nrm.se/en/svenska_fjarilar/r/rhigognostis_schmaltzella.html

Laji voi muistuttaa paljon erittäin yleistä kaalikoita (Plutella xylostella), mutta on sitä selvästi kookkaampi.

 Levinneisyys ja lentoaika 
Metsäkaalikoi on pohjoiseurooppalainen laji, jota tavataan Fennoskandian lisäksi Pohjois-Baltiasta ja Saksastahttp://www.lepidoptera.pl/show.php?lang=UK&ID=4897 . Suomessa sitä tavataan melko harvinaisena ainakin Pohjois-Pohjanmaan ja Kainuun korkeudelle saakka. Aikuisia perhosia voi tavata syksyllä sekä uudestaan keväällä, jo maaliskuusta lähtien. Satunnaisesti, talvehtimisen keskeydyttyä, yksilöitä voi lentää koko talven ajan.http://insects.fi/hyonteistietokanta/plugins-html/Wiki/Lepidoptera/Species.html?family=Plutellidae&genus=Rhigognostis&species=schmaltzella&auktor=%28Zetterstedt%2C%201839%29 

 Elinympäristö ja elintavat 
Metsäkaalikoi on aikuistalvehtija, joka hakeutuu mielellään talvehtimaan rakennuksiin. Perhosen tapaakin ehkä tyypillisimmin lentämästä sisätiloissa varhain keväällä, joskin lentohuippu osuu toukokuun loppupuoliskolle. Aikuiset perhoset ovat yöaktiivisia ja tulevat valolle. Toukka elää ravintokasvilla seittisuojuksen sisällä ja koteloituu lehden alapinnalle tai maahan.

 Ravintokasvi 
Toukka syö litukoita (Cardamine).

 Lähteet 

 Aiheesta muualla 
 lapiforum.de 

Luokka:Kehrääjäkoimaiset